钦定古今图书集成/方舆汇编/职方典/第1253卷 > 《登上封寺》前人
## 钦定古今图书集成/方舆汇编/职方典/第1253卷 > 《登上封寺》前人

“我寻西园路，径上上封寺。竹舆不留行，及此秋容霁。
磴危霜叶滑，林空山果坠。崇兰供清芬，深壑递幽吹。
不知山益高，但觉冷侵袂。路回屹阴崖，突兀耸苍翠。
故应祝融尊，群峰拱而峙。金碧虽在眼，勇往讵容憩。
绝顶极遐观，脚力聊一试。昔游冰雪中，未尽登临意。
兹来天宇肃，举目净纤翳。远迩无遁形，高低同一视。”
永惟元化功，清浊分万类。运行有机缄，浩荡见根柢。
此理复何穷，临风但三喟。